चिड़ावा सीएचसी में भामाशाहों के सहयोग से बढ़ेंगी सुविधाएं
राजकीयअस्पताल में चिकित्सा सुविधाओं का जल्द ही विस्तार होगा। जिसके पहले चरण में सीएचसी का प्रवेश द्वार, कच्चे फर्श को पक्का बनाने और पानी के स्त्रोत बढ़ाने की योजना है। इस कार्य में रतनादेवी भगेरिया चेरिटेबल ट्रस्ट सहयोग देगा। शनिवार शाम चिड़ावा आए सीएमएचओ डॉ. राजकुमार डांगी ने इस संबंध में ट्रस्ट प्रतिनिधि प्रो. केएम मोदी से चर्चा भी की। इस दौरान डॉ. डांगी और प्रो. मोदी ने डॉ. कैलाश राहड़ और स्टॉफ से अस्पताल परिसर में आवश्यकताओं की जानकारी ली। उन्होंने बताया कि द्वितीय चरण में सभी चिकित्सकों के लिए एक ही जगह अलग-अलग ओपीडी कक्ष और आपातकालीन इकाई बनवाने पर भी विचार किया जा रहा है।
पहलेभी हो चुका है सहयोग से विस्तार : अस्पतालमें इससे पहले पंचायत समिति प्रधान कैलाश मेघवाल और झंडीप्रसाद हिम्मतरामका परिवार द्वारा वार्डों को गोद लेकर उन्हें वातानुकूलित (एसी) बनवाया जा चुका है। इसके अलावा भी कई कार्य भामाशाहों के सहयोग से हो चुके हैं।
सीएमएचओ डॉ. राजकुमार डांगी ने बताया कि चिड़ावा सीएचसी में चिकित्सा सुविधाओं के विस्तार की योजना बनाई जा रही है। जिसमें रतनादेवी भगेरिया चेरिटेबल ट्रस्ट सहयोग करेगा। डॉ. डांगी ने बताया कि योजना के तहत अस्पताल भवन के सामने जल भराव की समस्या का समाधान, प्रवेश द्वार का निर्माण और पानी की आपूर्ति के लिए एक ही जगह बड़ी टंकी बनवाई जानी प्रस्तावित है। ट्रस्ट प्रतिनिधि प्रो. केएम मोदी से बात हो चुकी है। योजना से संबंधित प्रस्ताव मंजूरी के लिए जल्द ही जिला कलेक्टर को भेजा जाएगा। उन्होंने कहा कि अच्छा प्रयास है, जिला मुख्यालय के बाद अब कस्बों में भी सरकारी अस्पतालों की सुविधा विस्तार में प्रवासी उद्योगपति, भामाशाह आगे रहे हैं।
प्रस्तावितआपातकालीन कक्ष तक सीधे पहुंचेंगे रोगी वाहन
राजकीयअस्पताल में चिकित्सा सुविधा विस्तार के दूसरे चरण में आपातकालीन कक्ष मुख्य भवन से अलग हटकर बनवाया जाना प्रस्तावित है। सीएमएचओ डॉ. डांगी ने बताया कि योजना के मुताबिक काम होने पर घटना-दुर्घटना में घायलों को लेकर अस्पताल आने वाले वाहन सीधे ही आईसीयू तक पहुंच सकेंगे।
चिड़ावा. अस्पताल में नए निर्माण को लेकर चर्चा करते हुए।
hin_Deva hin_Deva hin_Deva hin_Deva hin_Deva hin_Deva hin_Deva